Vurige debat oor hoof van polisiewaghond | Maroela Media
Onwettige kragverbindings neem toe
SAB kap terug ná arrestasies, beslaglegging
Sassa-toelaes se betaaldatums verander
Robert McBride Foto: Werner Beukes/SAPA
Die Nasionale Vergadering het vandag met ŉ groot meerderheid besluit dat Robert McBride se posisie as hoof van die onafhanklike polisie-ondersoekeenheid (Opod) nie hernieu sal word nie.
Dit was ŉ vurige debat wat soms in chaos ontaard het.
Die debat is ingelei deur die ANC-LP Francois Beukman, wat ook voorsitter van die parlementêre portefeuljekomitee oor polisie is.
Beukman het op die regsaspek van die politieke appelswaaiery tussen McBride en die minister van polisie, genl. Bheki Cele, gekonsentreer. Hy het uitgewys dat McBride se kontrak op 28 Februarie tot ŉ einde gekom het en dat hy geen noodwendige reg op die hernuwing van die kontrak en gevolglike verlenging van sy ampstyd het nie.
Volgens Beukman het die meeste lede van die portefeuljekomitee besluit dat hulle met Cele saamstem en dat McBride se kontrak dus nie hernieu moet word nie.
Dianne Kohler-Barnard. Foto: Reint Dykema
Namens die DA het Dianne Kohler Barnard behoorlik onder Beukman en die ANC ingeklim en hulle die kop gewas.
Volgens Kohler Barnard behoort die ANC hom te skaam dat hy iemand wat sy werk behoorlik doen, nie die kans gun om daarmee voort te gaan nie – dieselfde denkwyse wat destyds die Skerpioene vernietig het.
“Ek is vandag skaam om saam met daardie ANC-lede in dieselfde portefeuljekomitee te dien, want die stert swaai die hond. Die onafhanklike polisie-ondersoekdirektoraat moet die polisie en die minister verantwoordbaar hou. Hoe kan hulle dit doen as die minister kan voorskryf wie die pos vul?
“Die ANC-LP’s het self nog deurgaans aangevoer McBride vaar uitstekend, maar toe die minister praat, toe spring hulle. Probeer die minister iets wegsteek? Nou stel hy ŉ waarnemende hoof aan wat om verskeie redes nie eens sekerheidsklaring het nie. Wat ŉ skande!” het Kohler Barnard uitgeroep.
Namens die EFF het die party se LP Nazier Paulsen gesê hoewel sy party ook meen McBride moenie in die pos voortgaan nie, verskil hul redes van die ANC s’n. Die EFF meen steun van wat hulle noem “regse organisasies soos die Helen Suzman-stigting” beteken McBride kan nie onpartydig optree nie.
Die IVP en die NFP het dit ook gesteun dat McBride nie heraangestel word nie. Die UDM en die ANC was in ŉ reusagtige woordewisseling omdat die UDM meen die gebeure wys die minister meng in waar hy nie moet nie.
Die debat is afgesluit deur die ANC-LP Jerome Maake wat gesê het die DA probeer die ANC uit die regering stoot.
Volgens Maake is McBride ŉ senior ANC-lid en is dit dus ŉ saak wat die ANC intern sal hanteer soos hy wil.
Nadat die DA uit protes uitgestap het, is met 172 stemme teen 5 besluit dat McBride se kontrak nie hernieu sal word nie.
Rekordgetal SA’ners registreer om oorsee te stem
McBride weet seker dinge wat Min. Cele en die ander wil wegsteek! Hy het sy werk te goed gedoen en moet nou daavoor boet!
Hoop hierdie soort prosesse waar ongewenstes in magsposisies is, word baie vinnig baie meer – selfs met ongewenste ministers in die parlement en in sekere partye se kandidaatslyste ook, skerp en konsekwent toegepas!!!
Ons land kort ‘n wye en diep algehele skoonmaak aksie in die kringe waar mens werklikwaar integriteit, eerlikheid en bowe alles, diensbaarheid teenoor ons land en al sy mense verwag.
mooi gedoen, sit die [email protected]@%@@naar op straat, dis waar hy hoort
Ek het mos van te vore gese McBrid het te naby aan die koruptenare in die ANC polisie mag beweeg en moet weggewerk word. Hier is nou n duidelike bewys hoe naby hy gekom het om hlle te ontbloot en die hele klomp moet sam span soos met al di ander kere
Ai! Ek hou nie van ŉ bomplanter as hoof van die polisie se in-hul-plek-hou liggaam nie, maar nog minder van iemand wat spesifiek daar geplant word om nóg meer waarhede te help toesmeer. Kom ons vra die ANC moet sommer ŉ Toesmeer Departement begin ook, en hulle mag gee om in opdrag van enige Zuma-kader, enige ander departement en alle lede van die publiek in die ANC se kassie te hou.